《九月七日饮》
金朝·王良臣

紫霞零落带孤禽，平楚苍苍秋意深。月过初三半梳玉，菊迎重九满篱金。

天怜病骨商量暖，云促归程计会阴。风雁飞来更潇洒，一枝芦雪印波心。

作者简介：（?—1218）金潞州人，章宗承安五年进士。诗才敏捷，尤邃于佛经。入翰林，修起居注。宣宗兴定中，为潞州元帅府参议官。蒙古兵至，死之。
中州集